
AJUNTAMENT DE
Vilanovai la Geltru





SESSIÓ ORDINÀRIA DEL PLE DE L’AJUNTAMENT 

DE 3 D’OCTUBRE DE 2011

Acta núm. 9
Assistents: 




      NEUS LLOVERAS I MASSANA

GERARD MARTÍ FIGUERAS I ALBÀ

ARIADNA LLORENS I GARCÍA

GLÒRIA GARCÍA I PRIETO

MIQUEL ÀNGEL GARGALLO SERRANO

JAUME MUNNÉ I MUNNÉ

FRANCESC XAVIER SÁNCHEZ VERA

MARIA JOSEP RIBA HUGUET

JOAN GIRIBET DE SEBASTIÁN

JOAN IGNASI ELENA GARCÍA
ENCARNA GRIFELL MARTÍN
JUAN LUIS RUIZ LÓPEZ

ORIOL ESCALAS NOLLA

JOAN MARTORELL MASSÓ
XAVIER CARBONELL CIRAUQUI

GERARD LLOBET SÁNCHEZ

SANTIAGO RODRÍGUEZ SERRA

CARMEN MARÍA RODRÍGUEZ MARTÍNEZ

FRANCISCO ÁLVAREZ MARÍN

QUIM ARRUFAT IBÁÑEZ

MARC FONT I RIMBAU

MARTA RIUS GALLART

IOLANDA SÁNCHEZ ALCARAZ

MANEL CLAVER ROSO

ORDRE DEL DIA

    1.
Aprovació, si escau, dels esborranys de les actes de les sessions de 12 de setembre (extraordinària i ordinària) de 2011.


ALCALDIA-PRESIDÈNCIA

    2.
Determinació de l’assignació dels membres de la Corporació corresponent al 50% de dedicació.

    3.
Donar compte del Decret de l’Alcaldia relatiu a la dedicació parcial del regidor Sr. JAUME MUNNÉ I MUNNÉ.

    4.
Donar compte del Decret de l’Alcaldia de nomenament del Sr. GERARD LLOBET SÁNCHEZ com a membre de la Comissió Informativa de Serveis a la Ciutat.

    5.
Donar compte del Decret de l’Alcaldia relatiu a l’assignació anual del Sr. GERARD LLOBET SÁNCHEZ.


SOCIETAT DEL CONEIXEMENT I SERVEIS PERSONALS SECTORIALS

    6.
Conveni de finançament de l’Escola de Música, curs 2010-2011.


PROMOCIÓ DE LA CIUTAT

    7.
Ampliació del conveni que regula la concessió administrativa consistent en la utilització privativa de l’ús de domini públic de diferents espais de Can Giró.


SERVEIS A LA CIUTAT I PARTICIPACIÓ

    8.
Aprovació provisional de la Modificació Puntual del Pla General d’Ordenació municipal de Vilanova i la Geltrú per a la incorporació de l’ús sanitari- assistencial a la finca núm. 38-42, del carrer del Prat de Vilanova i la Geltrú.

    9.
Reversió de la titularitat dominical de la finca situada al núm. 41 de l’avinguda de Francesc Macià, de superfície 87,75 m2, als Srs. Marcelino Domingo Cata i Esperanza Mañé Campanera.

  10.
Reversió de la titularitat dominical de la finca situada al núm. 51 de l’avinguda Francesc Macià, de superfície 22,80 m2, a la societat FINQUES B-3 VILANOVA, SL. 

  11.
Aprovació de la rectificació de l’acord de Ple de 5 de juny de 2000, de cessió del domini del solar de l’Institut Joaquim Mir per part de l’Ajuntament de Vilanova i la Geltrú, a favor de la Generalitat de Catalunya.

  12.
Donar compte de l’acord de Junta de Govern Local de sol·licitud al Servei d’Ocupació de Catalunya, de conformitat amb la Resolució EMO/1973/2011, de l’atorgament de subvencions en el marc del projecte Treball als Barris per a l’any 2011.


MOCIONS

  13.
Moció de la CUP contra la centralitat dels símbols monàrquics al Ple de l’Ajuntament.

  14.
Moció del PP sobre la semaforització. 

  15.
Moció del PP sobre la bonificació de taxes per la instal·lació de comerços als nuclis antics.

  16.
Moció del PP sobre la Comissió de Festes Populars. 

  17.
Moció d’ICV per mantenir i promoure una política activa de Rehabilitació a Vilanova i la Geltrú.

  18.
Moció d’ICV per a la continuïtat del Mercat de Segona Mà i Intercanvi a Vilanova i la Geltrú.

  19.
Moció del PSC per una millora de la informació a la ciutadania.

  20.
Moció del PSC de suport a l’Estat palestí. 

  21.
Moció del PSC sobre el calendari d’oferta de places públiques a la residència dels Josepets i al Centre de Dia del CAPI Baix a Mar.

  22.
Moció de la CUP per al compliment de les demandes del barri sobre la rambla del Far.

  23.
Moció de la CUP per millorar el model de finançament local i rebutjar l’espoli fiscal.

  24.
Moció sobre l’empresa PIVSAM.


PREGUNTES

  25.
Pregunta del grup municipal del PP:

· Sobre la tanca del Port.

  26.
Pregunta del grup municipal d’ICV:

· Com està la qualitat de l’aire a la nostra ciutat i quines mesures es pensen adoptar?.  I al barri del Tacó?

  27.
Pregunta del grup municipal del PSC:

· Sobre el Port de Vilanova i la Geltrú.

  28.
Preguntes del grup municipal de la CUP:

· Sobre el servei de recollida d’animals abandonats a les nits i durant els caps de setmana.

· Sobre els criteris d’empadronament.

· Sobre l’hospital.


PRECS
    1.
Aprovació, si escau, dels esborranys de les actes de les sessions de 12 de setembre (extraordinària i ordinària) de 2011.

S’aproven els esborranys de les actes de les sessions ordinària i extraordinària de 12 de setembre de 2011.

    2.
alcaldia-presidència. Determinació de l’assignació dels membres de la Corporació corresponent al 50% de dedicació.
PRIMER. S’acorda establir les assignacions brutes anuals següents per als membres de la Corporació local:

· Regidors/ores amb dedicació al 50%        26.021,28 €

El règim d’aquestes dedicacions estarà subjecte al que prescriuen els articles 80 i següents del Reglament Orgànic Municipal.

 

SEGON. Aquestes quantitats s’actualitzaran anualment en funció de les variacions de l’IPC, a partir del 1r. de gener de cada any natural, o el que resulti de les normes legals d’aplicació.

 

TERCER. Dotar la corresponent partida pressupostària.

 

QUART.  Aquest acord es publicarà en el Butlletí Oficial de la Província i al Tauler d’Edictes.
    3.
alcaldia-presidència. Donar compte del Decret de l’Alcaldia relatiu a la dedicació parcial del regidor Sr. JAUME MUNNÉ I MUNNÉ.

es dóna compte del Decret l’Alcaldia de data 3 d’octubre de 2011, el qual diu literalment el següent:

Relació de fets

Atès que per acord plenari de data 3 d’octubre de 2011, s’ha determinat l’assignació bruta dels membres de la Corporació Local en funció de la seva dedicació parcial al 50%.

Atès que per Resolució de 8 d’agost de 2011, de la directora dels Serveis Territorials de Barcelona i comarques, del Departament d’Ensenyament de la Generalitat de Catalunya, s’autoritzava la compatibilitat del Sr. Jaume Munné i Munné, professor de l’Institut Francesc Xavier Lluch i Rafecas de Vilanova i la Geltrú, a partir del dia 18 de juliol de 2011, amb l’activitat de regidor a dedicació parcial de l’Ajuntament de Vilanova i la Geltrú.

Atès que no obstant, als efectes de la compatibilitat, l’esmentada Resolució no va tenir entrada en el registre d’aquest Ajuntament fins al dia 12 de setembre de 2011.

Atès que l’esmentat regidor ve realitzant de facto una dedicació del 50% des del dia 1 de setembre de 2011.

Fonaments de dret

Atès el que estableix l’article 75 de la Llei 11/99, que modifica la Llei 7/85, de 2 d’abril, Reguladora de les bases de règim local.

Atès l’article 82 del Reglament Orgànic Municipal.

Per això,

RESOLC:

“PRIMER. Fer efectiva al regidor amb dedicació parcial del 50% d’aquesta Corporació, Sr. JAUME MUNNÉ I MUNNÉ, l’assignació anual bruta de 26.021,28 €, des del dia 1 de setembre de 2011, quantitat que s’actualitzarà anualment a partir de l’1 de gener de l’any natural, en funció de les variacions que experimenti l’índex de preus al consum, o el que resulti de les normes legals d’aplicació.

SEGON. Les quantitats derivades d’aquest decret es faran efectives amb càrrec al Capítol I del vigent pressupost municipal.

TERCER.  Es donarà compte d’aquest Decret al Ple de l’Ajuntament i es publicarà en el BOP.”

    4.
alcaldia-presidència. Donar compte del Decret de l’Alcaldia de nomenament del Sr. GERARD LLOBET SÁNCHEZ com a membre de la Comissió Informativa de Serveis a la Ciutat.

es dóna compte del Decret l’Alcaldia de data 13 de setembre de 2011, el qual diu literalment el següent:

Relació de fets

Atesa la renúncia al seu càrrec de la regidora Sra. ISABEL PLA GONZÁLEZ, la qual pertanyia a la Comissió Informativa de Serveis a la Ciutat i Participació.

Atès que s’ha de nomenar la persona que l’ha de substituir.

Fonaments de dret

Atès l’article 61.d) del Reglament Orgànic Municipal. 

Per tot això,

RESOLC:

“PRIMER. Nomenar el regidor de la candidatura del Partit dels Socialistes de Catalunya – Progrés Municipal, Sr. GERARD LLOBET SÁNCHEZ, membre de la Comissió Informativa de SERVEIS A LA CIUTAT I PARTICIPACIÓ, en substitució de la Sra. ISABEL PLA GONZÁLEZ.
TERCER. Es donarà compte d’aquest Decret al Ple de l’Ajuntament.”

    5.
alcaldia-presidència. Donar compte del Decret de l’Alcaldia relatiu a l’assignació anual del Sr. GERARD LLOBET SÁNCHEZ.

es dóna compte del Decret l’Alcaldia de data 13 de setembre de 2011, el qual diu literalment el següent:

Relació de fets

Atès que per acord plenari s’han determinat les assignacions brutes dels membres de la Corporació Local en funció de la seva dedicació exclusiva, parcial o regidors sense dedicació específica.

Fonaments de dret

Atès el que estableix l’article 75 de la Llei 11/99, que modifica la Llei 7/85, de 2 d’abril, Reguladora de les bases de règim local.

Per això,

RESOLC:

“PRIMER. Fer efectiva l’assignació bruta anual de 7.920 €, al regidor Sr. GERARD LLOBET SÁNCHEZ. 

Aquesta quantitat s’actualitzarà anualment a partir de l’1 de gener de l’any natural, en funció de les variacions que experimenti l’índex de preus al consum, o el que resulti de les normes legals d’aplicació.

SEGON. Les quantitats derivades d’aquest decret es faran efectives amb càrrec al Capítol I del vigent pressupost municipal.

TERCER. Es donarà compte d’aquest Decret al Ple de l’Ajuntament i es publicarà en el BOP.”

    6.
societat del coneixement i serveis personals sectorials. Conveni de finançament de l’Escola de Música, curs 2010-2011.
PRIMER. S’acorda acceptar la subvenció de CENT VUITANTA-DOS MIL CENT SEIXANTA EUROS (182.160 €) del Departament d’Ensenyament de la Generalitat de Catalunya, per al finançament de l’Escola de Municipal de Música , curs 2011-2012. 

SEGON. S’autoritza la Sra. Alcaldessa, Neus Lloveras i Massana, per a la signatura del corresponent conveni subvencional i la documentació adjunta corresponent.
_______________________________________________________________

CONVENI SUBVENCIONAL ENTRE L'ADMINISTRACIÓ DE LA GENERALITAT DE CATALUNYA, MITJANÇANT EL DEPARTAMENT D'ENSENYAMENT, I L'AJUNTAMENT DE VILANOVA I LA GELTRÚ, PER AL FINANÇAMENT DE L'ESCOLA DE MÚSICA MUNICIPAL PER AL CURS 2010-2011

Barcelona,

D'una part, la Sra. M. Jesús Mier i Albert, com a secretària general del Departament d'Ensenyament, nomenada pel Decret 211/2010, de 29 de desembre, i fent ús de les facultats que li són delegades a l'article primer de la Resolució ENS/1839/2011, de 20 de juliol (DOGC núm. 5930 de 28.07.2011).

D'altra banda, l’Il·ma. Sra. Neus Lloveras i Massana, Alcaldessa Presidenta de l'Ajuntament de Vilanova i la Geltrú, que actua en nom i representació de l'esmentada Corporació Local, en ús de les facultats atribuïdes en virtut de l'article 53 del Text refós de la Llei municipal i de règim local de Catalunya, aprovat pel Decret Legislatiu 2/2003, de 28 d'abril.

Ambdues parts es reconeixen mútuament poders i facultats suficients per formalitzar el present conveni i

EXPOSEN:

L'article 200.2 de la Llei 12/2009, de 10 de juliol, d'Ensenyament disposa que el Departament pot subvencionar ensenyaments de règim especial.

EI Conveni Marc signat entre el Departament d'Ensenyament de la Generalitat de Catalunya, la Federació de Municipis de Catalunya i l'Associació Catalana de Municipis i Comarques, de 9 de juliol de 2008, per al sosteniment de les escoles de música i de dansa de titularitat de l'Administració local de Catalunya, estableix el marc de finançament d'aquestes escoles.

D'acord amb les disponibilitats pressupostàries del Departament d'Ensenyament, el mòdul de subvenció que s'aplica és de 460 euros per alumne i curs escolaritzat en escola de música i 300 euros per alumne i curs escolaritzat en escola de dansa, d'edat compresa entre 4 i 18 anys.

EI capítol IX del Text refós de la Llei ce finances públiques de Catalunya, aprovat pel Decret legislatiu 3/2002, de 24 de desembre, regula les subvencions i les transferències de la Generalitat de Catalunya.

EI capítol 11 del títol IX de la Llei 26/2010, de 3 d'agost, de règim jurídic i de procediment de les administracions públiques de Catalunya, regula els convenis de col·laboració entre administracions públiques.

En conseqüència, ambdues parts consideren adient la formalització d'aquest conveni, mitjançant l'adopció de les següents

CLÀUSULES:

PRIMERA. L'objecte d'aquest conveni és atorgar una subvenció a l'Ajuntament de Vilanova i la Geltrú per al finançament de les despeses de funcionament, i les despeses de personal docent de l'Escola de Música de titularitat de la corporació local, per a l'escolarització corresponent al curs 2010-2011.

D'acord amb les disponibilitats pressupostàries del Departament d'Ensenyament, el mòdul de subvenció que s'aplica és de 460 euros per alumne i curs escolaritzat en escola de música i 300 euros per alumne i curs escolaritzat en escola de dansa, d'edat compresa entre 4 i 18 anys, corresponent al curs 2010- 2011, amb el següent detall:

Centre


Alumnes de 4 a 18 anys 
Tipus Ajut

     Import

EMM Mestre Montserrat 
396


  Música

182.160,00 €

Codi: 08038481

SEGONA. La subvenció atorgada per un import total màxim de 182.160,00 euros anirà amb càrrec al crèdit EN0119 D/460000800/4210/0000, del pressupost de l'any 2011.

TERCERA. Aquest Conveni ha estat aprovat per l'òrgan competent de la corporació local, tal i com es certifica en el document que s'annexa a aquest Conveni.

QUARTA. EI Departament d'Ensenyament tramitarà el pagament de la subvenció d'escola de música i/ o de dansa, sol·licitada per la corporació local, una vegada signat aquest conveni per ambdues parts i la corporació local hagi tramès a la Direcció

General de Centres Públics la documentació següent:

a) 
Acord del Ple de la corporació local pel qual s'accepta la subvenció.

b) 
Certificació del secretari/ària o interventor/a de la corporació local sobre el cost real del funcionament del servei corresponent al curs 2010-2011, desglossat per despeses de personal docent i despeses de funcionament.

c)
Declaració relativa a altres subvencions rebudes pel mateix concepte, concedides per altres entitats públiques o privades, nacionals o internacionals.

Aquesta documentació s'ha de presentar abans del 7 de novembre de 2011.

En aquest règim de cofinançament la suma de les aportacions d'ajuntaments i famílies haurà de ser, com a mínim, el 20% de l'aportació del Departament d'Ensenyament.

L'import de la subvenció concedida en cap cas no pot ésser una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar pel beneficiari.

CINQUENA. Aquest conveni està sotmès als requisits establerts en el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i allò previst a la Llei 38/2003, general de subvencions, de 17 de novembre. EI control del compliment de l’objecte, les condicions i la finalitat de les quantitats rebudes, s’efectuarà d’acord amb allò previst en el Text refós i en la Llei anteriorment esmentats.
EI beneficiari de la subvenció quedarà sotmès expressament al control financer i facilitarà tota la informació que li sigui requerida per la Intervenció General de la Generalitat, la Sindicatura de Comptes o altres òrgans competents d’acord amb el que disposa el Text refós de la Llei de finances públiques de Catalunya, i haurà de facilitar tota la informació requerida pels òrgans de control de l’Administració.

L’incompliment de l’objecte de la subvenció per causes directament imputables al beneficiari, així com la resta de les causes previstes a l’article 99 del Text refós de la Llei de finances públiques de Catalunya, i a l’article 37 de la Llei 38/2003, podrà donar lloc a la revocació de la subvenció.

L’Administració de la Generalitat i els ens que conformen el seu sector públic, en els termes establerts per la Llei de finances públiques, podran portar a terme actuacions de control i requerir informació al destinatari o destinatària final del fons, fins i tot en els supòsits en què aquest no sigui el beneficiari o beneficiària inicial de la subvenció, d’acord amb el que preveu l’article 90 bis de la Llei de finances públiques.

SISENA. EI beneficiari ha presentat:

a) Declaració responsable que abasta les remuneracions que percep el personal directiu de l’entitat, el compromís de donar publicitat a les dites remuneracions en la memòria que s’adjunta als estats comptables i el compromís de mantenir, en el marc de la relació laboral preexistent i durant el període de vigència de la subvenció, l’estructura retributiva esmentada. A aquests efectes, s’entén per personal directiu aquell que exercita funcions executives i d’administració.

b) Declaració de no incórrer en cap dels supòsits que estableix l’article 13.2 de la Llei 38/2003, de 17 de novembre, general de subvencions.

c) Declaració responsable del fet que s’han adoptat les mesures oportunes per prevenir i detectar casos d’assetjament sexual i d’assetjament per raó de sexe i intervenir-hi en llurs centres de treball, en els ajuntaments amb una plantilla igual o superior a 25 treballadors.

d) Declaració responsable que es compleixen les obligacions que contenen els articles 32 i 36 de la Llei 1/1998, de 7 de gener, de política lingüística.

SETENA. La vigència d’aquest conveni és des de la data de la seva signatura i fins el 30 de novembre de 2011.

VUITENA. Són causes de resolució d’aquest conveni:

a) EI mutu acord de les parts, manifestat per escrit.

b) La denúncia per incompliment d’alguna de les parts.

c) Les causes generals establertes per la legislació vigent.

NOVENA. Les qüestions litigioses sorgides sobre la interpretació, la modificació, la resolució i els efectes d’aquest conveni seran resoltes per la consellera d’Ensenyament. Contra els seus actes que posen fi a la via administrativa podrà interposar-se recurs contenciós administratiu d’acord amb la normativa reguladora de la Jurisdicció Contenciosa Administrativa.

I, en prova de conformitat, ambdues parts signen el present document per duplicat exemplar i a un sol efecte en el lloc i data indicats a l’encapçalament.

_____________________________________________________________________

    7.
promoció de la ciutat. Ampliació del conveni que regula la concessió administrativa consistent en la utilització privativa de l’ús de domini públic de diferents espais de Can Giró.

S’acorda:

PRIMER. Aprovar l’ampliació del conveni que regula la concessió administrativa consistent en la utilització privativa de l’ús de domini públic de diferents espais de l’edifici de la Masia de Can Giró, entre l’Ajuntament de Vilanova i la Geltrú i el Consorci de Turisme del Garraf.

SEGON. Facultar l’alcaldessa i el regidor de Promoció Econòmica i Turisme per a la signatura de l’esmentat conveni.
_______________________________________________________________

AMPLIACIÓ DEL CONVENI QUE REGULA LA CONCESSIÓ ADMINISTRATIVA DE L’AUTORITZACIÓ PRIVATIVA DE DIFERENTS ESPAIS DE L’EDIFICI DE “LA MASIA CAN GIRÓ” A VILANOVA I LA GELTRÚ

Vilanova i la Geltrú, a xxx de 2011

REUNITS:

D’una banda la Sra. Neus Lloveras i Massana, alcaldessa-presidenta de l’Ajuntament de Vilanova i la Geltrú, autoritzat per aquest acte per l’acord de Junta de Govern Local del dia 4 d'octubre; assistida pel secretari de la Corporació, Sr. Josep Gomariz Meseguer.

I d’altra, el Sr. Josep Antoni Blanco i Abad, president del Consorci de Turisme del Garraf i assistit pel secretari de l’entitat, Sr. Cèsar Rodríguez i Solà.

Reconeixent-se mútuament capacitat legal per a contractar i obligar-se, 

MANIFESTEn

I. Que el Consorci de Turisme del Garraf, i l’Ajuntament de Vilanova i la Geltrú tenen signat un conveni de cessió de la planta segona de la Masia de Can Giró des de el dia 24 de novembre de 2005 i que es declara vigent per ambdues parts en tots els seus termes a data d’avui.

II. Que amb data 3 de maig de 2011, el Consorci de Turisme del Garraf, va prendre la decisió d’encomanar i cedir la  direcció de la seva gestió com a consorci al també consorci de dret públic, Agència de Desenvolupament Econòmica del Garraf, extrem conegut, acceptat i autoritzat per l’Ajuntament de Vilanova i la Geltrú.

III. Que l’Agència de Desenvolupament Econòmic del Garraf, té entre els seus objectius, la promoció i el desenvolupament d’activitat econòmica a la comarca i que inclou, entre altres, específicament l’àmbit de turisme. 

IV. Que el Consorci de Turisme del Garraf i per extensió la pròpia l’Agència de Desenvolupament Econòmic del Garraf necessita de nous espais adients, en quant a superfície, ubicació i accessibilitat, per ubicar els nous serveis que se’n deriven de l’actuació d’ambdues entitats.
V. Que en el marc del Pla de Concertació Xarxa Barcelona Municipis de Qualitat 2008-2011, en data 19 de desembre de 2008 per Decret de l’EXCM. Sr. President de la Diputació de Barcelona va ser aprovat l’atorgament d’un ajut de 130.000 € al Consorci de Turisme del Garraf per “Projecte Espais municipals d’acollida a la comarca del Garraf”.

VI. Que l’Ajuntament de Vilanova i la Geltrú disposa de la Masia Can Giró, ubicada a Av. Cubelles 88, que té la qualificació jurídica de bé de domini públic, que pot resoldre les necessitats i requeriments dels esmentats Consorcis.

Per tot això, ambdues parts convenen regular mitjançant aquest conveni la concessió administrativa consistent en la utilització privativa de l’ús de domini públic a favor del Consorci de Turisme del Garraf, d’acord amb els següents

PACTES:

Primer. L’Ajuntament de Vilanova i la Geltrú, a partir de la signatura d’aquest conveni, atorga al Consorci de Turisme del Garraf, la concessió administrativa de l’ús privatiu del domini públic consistent en la totalitat de la Planta Baixa de l’edifici de la Masia Can Giró per un període de 30 anys per a la ubicació de la seu d’aquesta entitat, període a comptar a partir de la signatura del present conveni.

Que en el Consorci de Turisme del Garraf, es compromet a executar sota la seva direcció i responsabilitat l’execució de les obres de condicionament de la planta baixa, per la qual cosa l’Ajuntament de Vilanova i la Geltrú autoritza als tècnics del CTG entrar a l’edifici de la Planta Baixa per fer el seguiment de les obres que li afecten, a comptar des del dia de signatura del present conveni. Per la seva part, el Consorci de Turisme del Garraf eximeix de qualsevol responsabilitat a l’Ajuntament de Vilanova i la Geltrú en relació a la realització de les obres i de les eventuals responsabilitats civils, penals, fiscals, laborals o de seguretat social que es poguessin produir.

Aquesta concessió administrativa queda afectada a la finalitat específica d’ubicar en aquest espai la seu i nous serveis del Consorci de Turisme del Garraf i de tots aquells serveis d’acollida pel desenvolupament empresarial de la comarca del Garraf que es puguin necessitar, tan del propi consorci com de la pròpia Agència de Desenvolupament Econòmic del Garraf, en la mesura que es aquesta assumeixi els drets i deures del propi Consorci de Turisme de Garraf. En aquest cas, l’Agència de Desenvolupament Econòmic del Garraf haurà d’acceptar, per escrit i entregant còpia de la seva acceptació  a l’Ajuntament de Vilanova, els termes i condicions del present Conveni.

L’incompliment d’aquesta afectació o de la obligació de notificar per escrit l’acceptació del Conveni, donarà lloc a la resolució automàtica de la concessió.

Segon. En concepte de cànon i com a contrapartida a aquesta concessió administrativa el Consorci de Turisme del Garraf aportarà la quantitat de 130.000 euros per fer front a la inversió necessària per a posar en funcionament l’esmentat equipament. Aquesta inversió es concretarà amb la realització de les obres i instal·lacions que queden reflectides a la memòria que s’adjunta al present conveni, com a annex núm. 1, i que quedaran en poder de l’Ajuntament de Vilanova i la Geltrú a la finalització de la Concessió, sense dret a indemnització per tal concepte a favor del concessionari.

En el cas que l’Ajuntament de Vilanova i la Geltrú rescatés de forma anticipada la concessió objecte del present conveni, indemnitzarà al Consorci de Turisme del Garraf pels danys i perjudicis ocasionats.

Tercer. L’Ajuntament de Vilanova i la Geltrú autoritzarà la realització de qualsevol obra o instal·lació que sigui necessari executar als espais cedits amb l’objectiu de complir les finalitats pròpies del Consorci de Turisme del Garraf o de la pròpia Agència de Desenvolupament Econòmic del Garraf i la destinació del domini cedit.  Qualsevol altra obra o instal·lació requerirà la corresponent autorització de l’Ajuntament.

Quart. Les despeses que s’originin a causa del desenvolupament de les activitats normals de manteniment hauran de ser costejades per totes les entitats ubicades a l’equipament Can Giró. Les proporcions i barems seran estipulats per la comissió de seguiment del conveni, establint-se que en cas de desacord, s’aplicarà un coeficient percentual basat en la superfície utilitzada per cada entitat.

Cinquè. Es crea, per la present, una comissió tècnica de seguiment entre l’Ajuntament de Vilanova i la Geltrú i el Consorci de Turisme del Garraf o de la pròpia Agència de Desenvolupament Econòmic del Garraf amb la finalitat de fer el seguiment de les obres i del posterior funcionament del centre. 

Aquesta comissió serà paritària i estarà formada per un responsable tècnic nomenat per cada un dels organismes usuaris.

La Comissió de seguiment es reunirà prèvia convocatòria del qualsevol dels membres.

Sisè. El Consorci de Turisme del Garraf es compromet al retorn en bon estat del domini objecte de la concessió, així com també al manteniment i conservació de la planta que ocuparà i dels espais comuns de la finca durant la vigència de la concessió.

Setè. El concessionari es compromet a deixar lliures i vacus, a disposició de l’Ajuntament, en el termini de 3 mesos a comptar des de la finalització de la concessió, els béns objecte de la concessió, i de reconèixer la potestat de l’Ajuntament per acordar-ne i executar-ne, per sí mateix el llançament. 



Vuitè. El present conveni té una vigència de 30 anys a comptar des de la signatura d’aquest conveni. D'acord amb allò que regula l'article 61.c) del Reglament de patrimoni, el present conveni s'entendrà prorrogat de forma automàtica i per anualitats si cap de les dues parts el denuncia amb una antelació de dos mesos abans de la seva finalització.
Novè. En el supòsit que no es compleixi la finalitat per a la qual s’atorga la present concessió administrativa o es deixin de complir les obligacions assumides, aquest conveni quedarà sense efecte, revertint a l’Ajuntament de Vilanova i la Geltrú els espais objecte de la concessió, passant a ser propietat de l’Ajuntament totes les modificacions, obres i instal·lacions executades, sense dret a cap tipus d’indemnització per al concessionari.

Desè. Per a la resolució de qualsevol discrepància derivada de la interpretació o execució del present acord ambdues parts es sotmeten als tribunals competents de la Jurisdicció Contenciosa-Administrativa de Barcelona.

I en prova de conformitat ho signen i ratifiquen per duplicat i a un sol efecte, en el lloc i data assenyalats a l’encapçalament.

___________________________________________________________

    8.
serveis a la ciutat i participació. Aprovació provisional de la Modificació Puntual del Pla General d’Ordenació municipal de Vilanova i la Geltrú per a la incorporació de l’ús sanitari- assistencial a la finca núm. 38-42, del carrer del Prat de Vilanova i la Geltrú.

S’acorda:

“PRIMER. Aprovar provisionalment la Modificació Puntual del Pla General d’Ordenació municipal de Vilanova i la Geltrú per a la incorporació de l’ús sanitari-assistencial a la finca núm. 38-42 del carrer del Prat de Vilanova i la Geltrú. Tot això de conformitat amb el document de Memòria Justificativa incorporat a l’expedient. 

SEGON. Trametre el present acord, juntament amb una còpia de l’expedient administratiu complet, tres exemplars del document de Modificació Puntual de Pla General d’Ordenació, degudament diligenciats, així como una còpia del dit document en suport informàtic, a la Comissió Territorial d’Urbanisme de Barcelona per a la seva aprovació definitiva, d’acord amb l’article 80 a) del Text refós de la Llei d’urbanisme (Decret Legislatiu 1/2010, de 3 d’agost).”
    9.
serveis a la ciutat i participació. Reversió de la titularitat dominical de la finca situada al núm. 41 de l’avinguda de Francesc Macià, de superfície 87,75 m2, als Srs. Marcelino Domingo Cata i Esperanza Mañé Campanera.
S’acorda:
“PRIMER. Revertir la titularitat dominical de la finca registral núm. 58.100, inscrita al Registre de la propietat de Vilanova i la Geltrú al tom 2433, llibre 1367, full 181, de superfície 87,75 m2, situada al núm. 41 de l’avinguda de Francesc Macià, al Sr. MARCELINO DOMINGO CATÀ i Sra. ESPERANZA MAÑÉ CAMPANERA.

SEGON. Cancel·lar l’aval bancari de CAIXA D’ESTALVIS DEL PENEDÈS d’import 1.160.428 pessetes, que van presentar en data 21/2/1997 el Sr. MARCELINO DOMINGO CATÀ i la Sra. ESPERANZA MAÑÉ CAMPANERA davant l’Ajuntament per garantir les seves obligacions d’efectuar la reserva d’espais de connexió o accessos previstos a la galeria interior.

TERCER. Les despeses notarials, registrals i d’altra mena que es puguin derivar de l’execució del present acord aniran a càrrec del Sr. MARCELINO DOMINGO CATÀ i de la Sra. ESPERANZA MAÑÉ CAMPANERA.

QUART. Facultar l’alcaldessa de l’Ajuntament de Vilanova i la Geltrú per a la signatura de tots els documents que siguin necessaris per a la formalització del present acord.”

  10.
serveis a la ciutat i participació. Reversió de la titularitat dominical de la finca situada al núm. 51 de l’avinguda Francesc Macià, de superfície 22,80 m2, a la societat FINQUES B-3 VILANOVA, SL. 
S’acorda:
“PRIMER. Deixar sense efecte l’acord adoptat pel Ple de l’Ajuntament en data 3 de juny de 2002, que tenia per objecte subsanar l’escriptura de segregació i cessió de part de la finca registral núm. 4707, titularitat de la societat “FINQUES B-3 VILANOVA, S.L.” a favor de l’Ajuntament, i que no es va dur a terme, atès que la regulació urbanística vigent, a partir de la modificació puntual del Pla General d’Ordenació Municipal de 16/3/2005, l’ha buidat de contingut. 

SEGON. Revertir la titularitat dominical de la finca registral núm. 46.379, inscrita al tom 1722, llibre 915, full 211, del Registre de la Propietat de Vilanova i la Geltrú, de superfície 22,80 m2, situada al núm. 51 de l’avinguda Francesc Macià, a la societat “FINQUES B-3 VILANOVA, S.L.”.

TERCER. Cancel·lar l’aval que va presentar en data 21/10/1998 la societat “FINQUES B-3 VILANOVA, SL” davant l’Ajuntament, per a garantir el compliment de les seves obligacions d’efectuar la reserva d’espais de connexió o accessos previstos a la galeria interior.

QUART. Les despeses notarials, registrals i d’altra mena que es puguin derivar de l’execució del present acord aniran a càrrec de la societat “FINQUES B-3 VILANOVA, SL”.

CINQUÈ. Facultar a l’alcaldessa de l’Ajuntament de Vilanova i la Geltrú per a la signatura de tots els documents que siguin necessaris per a la formalització del present acord.”

  11.
serveis a la ciutat i participació. Aprovació de la rectificació de l’acord de Ple de 5 de juny de 2000, de cessió del domini del solar de l’Institut Joaquim Mir per part de l’Ajuntament de Vilanova i la Geltrú, a favor de la Generalitat de Catalunya.
S’acorda:
“PRIMER. Rectificar l’acord del Ple de l’Ajuntament de 5 de juny de 2000 de cessió gratuïta de domini d’un solar de propietat municipal a favor de la Generalitat de Catalunya, on actualment s’ubica l’IES Joaquim Mir, en el sentit que la cessió es fa per la totalitat actual del solar ocupat pel referit IES, adequat a la nova situació derivada del Projecte de Compensació del sector Sant Jordi I, amb la següent descripció:

El solar té una superfície d’onze mil sis-cents setanta un metres quadrats (11.671,- m2) i limita: 

Al nord, mitjançant línia contínua, amb el cementiri municipal. Al sud, mitjançant línia trencada, amb la Ronda Ibèrica, amb sòl d’equipament municipal (finca registral 55934) i amb sòl d’equipament ocupat per la caserna dels Mossos d’Esquadra (finca registral 52560). A l’est, mitjançant línia trencada, amb la Rambla Sant Jordi, amb sòl d’equipament municipal (finca registral 55934) i amb sòl destinat a vialitat (finca registral 55935). A l’oest, mitjançant línia contínua definida per l’alineació de la vorera, amb l’Avinguda de Vilafranca del Penedès.

SEGON. Aquest terreny és un bé de propis de l’Ajuntament, finca registral núm. 52559, independent i propietat d’aquest, - finca núm. 79 provinent del Projecte de Compensació Sant Jordi I -, sense càrregues i té la qualificació de solar.

TERCER.  A tals efectes, si la finca cedida no es destina a la finalitat educativa en el termini de 5 anys o deixa de destinar-se a dita finalitat dins dels 30 anys següents, el bé objecte de cessió revertirà automàticament de ple dret a favor de l’Ajuntament cedent, en els termes que resulten de l’article 50 del Decret 336/1988, de 17 d’octubre pel qual s’aprova el Reglament de Patrimoni de les Entitats Locals de Catalunya.

QUART. Facultar l’Alcaldessa-Presidenta, o persona en qui delegui, per a la signatura de la documentació que sigui necessària per a l’efectivitat del que disposa aquest acord.

CINQUÈ. Notificar el present acord al Departament d’Ensenyament de la Generalitat de Catalunya, amb expressió dels recursos que siguin escaients.”

  12.
serveis a la ciutat i participació. Donar compte de l’acord de Junta de Govern Local de sol·licitud al Servei d’Ocupació de Catalunya, de conformitat amb la Resolució EMO/1973/2011, de l’atorgament de subvencions en el marc del projecte Treball als Barris per a l’any 2011.
Es dóna compte de l’acord de la Junta de Govern Local de data 27 de setembre de 2011:

“PRIMER. Sol·licitar al Servei d’Ocupació de Catalunya del Departament de Treball de la Generalitat de Catalunya, de conformitat amb la resolució EMO/1973/2011, de 3 d’agost, publicada al DOGC número 45415, de 17 d’agost de 2011, l’atorgament de subvencions en el marc del projecte “Treball als barris” de les següent actuacions:

Programa 1. Servei de promoció del nucli històric del la ciutat

Accions específiques:


6.1 AODL : 1 Tècnic/a AODL A2/20 (1 any i 35 hores setmanals)


5.2 Actuacions professionals: 1 Administratiu/iva C1/17 (6 mesos i 35 h)

Programa 2. Programa d’atenció a les persones en situació de dependència del nucli antic

Accions específiques: 


5.2 Actuacions professionals: 1 treballador/a social (6 mesos i 35 hores)


5.2 Actuacions professionals: 1 integrador/a social  (6 mesos i 35 hores)

Programa 3. Projecte “La Plataforma” com espai d’integració social al barri antic mitjançant contractació amb el Consorci de Serveis a les Persones.

Accions específiques: 


5.2 Actuacions professionals: 1 integrador/a social  (6 mesos i 35 hores)

Programa 4. Millora i manteniment d’espais urbans del nucli antic

Accions específiques: 


5.2  Actuacions professionals: 2 oficials de 1a (6 mesos i 35 hores)


5.2  Actuacions professionals: 2 oficials de 2a (6 mesos i 35 hores)


Recursos materials (roba, equips de protecció individual i material)

Programa 5. Campanya promocional comerç nucli antic

Accions específiques:  


6.3 Campanyes per promocionar i difondre (1 any i empresa)

Aquest conjunt d’actuacions es concreten econòmicament en el següent quadre:

	Nom del programa
	Cost total

del projecte
	Subvenció

sol·licitada
	Aportació

municipal

	
	
	
	

	6.2  Servei de promoció del nucli històric del la ciutat, AODL A2/20


	36.132,17 €
	27.000,00 €
	9.132,17 €

	5.2  Servei de promoció del nucli històric del la ciutat, Administratiu/a C1/17


	16.771,55 €
	16.771,55 €
	-

	5.2 Programa d’atenció a les persones en situació de dependència del nucli antic, 1 treballador/a social i 1 integrador/a social


	37.123,00 €
	37.123,00 €
	-

	5.2 Projecte “La Plataforma” com espai d’integració social al barri antic –CSP- 1 integrador/a social  


	13.078,41 €
	13.078,41 €
	-

	5.2 Millora i manteniment d’espais Urbans del nucli antic, 2 oficials de 1a. 


	31.151,28 €
	31.151,28 €
	-

	5.2 Millora i manteniment d’espais Urbans del nucli antic, 2 oficials de 2a.


	29.628,18 €
	29.628,18 €
	-

	5.2 Millora i manteniment d’espais Urbans del nucli antic, recursos materials


	13.000,00 €
	0,00 €
	13.000,00 €

	6.3 Campanya promoció local (empresa)
	17.000,00 €
	12.000,00 €
	5.000,00 €

	
	
	
	

	Total
	193.884,59 €
	166.752,42 €
	27.132,17 €


L’import de 27.132,17 € (vint-i-set mil cent trenta-dos euros amb disset cèntims) de les aportacions municipals descrites en el quadre anterior estan compreses en les següents aplicacions pressupostàries:

Partida 41.156.22610  Activitats socioculturals PINA del Pressupost Municipal de 2011, per valor de 14.132,17 € (catorze mil cent trenta-dos euros amb disset cèntims).

Partida 41.156.22611  Gestió PINA del Pressupost Municipal de 2011 per valor de 6.848,00 € (sis mil vuit-cents quaranta-vuit euros).

Partida 41.156.48100 Ajuts PINA del Pressupost Municipal de 2011 per valor de 6.152,00 € (sis mil cent cinquanta-dos euros).

SEGON. Prendre el compromís, en el cas de resultar-ne beneficiaris, de dur a terme les actuacions objecte de la subvenció.

TERCER. Facultar l’alcaldessa perquè en nom de la corporació signi els documents que siguin necessaris per a la formalització del present acord.

QUART. Trametre l’acord de presentació dels ajuts al Servei d’Ocupació de Catalunya del Departament de Treball de la Generalitat de Catalunya.”

  13.
Moció de la CUP contra la centralitat dels símbols monàrquics al Ple de l’Ajuntament.
La moció es deixa sobre la taula.
14.
Moció del PP sobre la semaforització. 

La moció es deixa sobre la taula. 

15.
Moció del PP sobre la bonificació de taxes per la instal·lació de comerços als nuclis antics.
S’acorda:

“Instar l’equip de Govern Municipal a considerar la inclusió en les ordenances fiscals per a l’any 2012 l’aplicació de les bonificacions per instal·lar activitats comercials als nuclis antics de la Geltrú i de Vilanova.”

16.
Moció del PP sobre la Comissió de Festes Populars. 

S’acorda:

“Instar l’equip de govern a plantejar, en la Comissió Informativa corresponent, la creació d’una Comissió de suport a la FAC i als Pabordes, amb la finalitat de cercar recursos econòmics durant tot l’any a través de l’organització de diferents esdeveniments, amb l’objectiu de recaptar fons destinats a cobrir les despeses d’aquestes festes populars de la ciutat.”
17.
Moció d’ICV per mantenir i promoure una política activa de Rehabilitació a Vilanova i la Geltrú.
S’acorda:

“PRIMER. Demanar al govern de la Generalitat de Catalunya com a Ajuntament i, alhora, a través de les entitats municipalistes FMC i ACM, a recuperar i desplegar en els següents exercicis pressupostaris les diferents modalitats d’ajuts i prestacions per a l’accés a l’habitatge i, amb prioritat, la convocatòria de subvencions a la rehabilitació.

SEGON. Estudiar el cost, l’encaix pressupostari i la viabilitat de fer una convocatòria pública municipal d’ajuts a la Rehabilitació a tota la ciutat, perquè de forma preventiva incentivem la rehabilitació a la ciutat en el cas que es mantinguin els retalls pressupostaris de la Generalitat durant el 2012 pel que fa a la rehabilitació, prèvia elaboració des de l’Oficina Local d’Habitatge d’un document base del debat pressupostari municipal.”
18.
Moció d’ICV per a la continuïtat del Mercat de Segona Mà i Intercanvi a Vilanova i la Geltrú.
S’acorda:

“Reeditar, abans de finalitzar l’any, el Mercat de Segona Mà i Intercanvi, mantenint la seva organització amb una periodicitat bimensual o trimestral.”

19.
Moció del PSC per una millora de la informació a la ciutadania.
S’acorda:

“Demanar al govern municipal que intensifiqui les eines d’informació i comunicació social i el contacte amb els ciutadans afectats per les decisions que es prenen.” 

  20.
Moció del PSC de suport a l’Estat palestí. 
S’acorda:

PRIMER. Donar suport a la voluntat de l’Autoritat Nacional Palestina de constituir-se en el 194è Membre de Ple Dret de l’Organització de les Nacions Unides, d’acord amb els principis de la pròpia Carta de San Francisco i el Dret Internacional. 

SEGON. Donar trasllat d’aquest acord al Ministeri d’Assumptes Exteriors i de Cooperació.
21.
Moció del PSC sobre el calendari d’oferta de places públiques a la residència dels Josepets i al Centre de Dia del CAPI Baix a Mar.
S’acorda:
“PRIMER. Sol·licitar a la Conselleria de Benestar i Família el compliment dels compromisos establerts en els diferents convenis i acords signats referents al concert de 92 places públiques a la Residència de la Plataforma Centre Multiserveis i 15 al Centre de Dia del CAPI Baix a Mar.

SEGON. Sol·licitar a la Conselleria de Benestar i Família la concreció d’un calendari d’execució d’aquests compromisos i, en tot cas, de les 15 places del Centre de Dia del CAPI Baix a Mar i les primeres 40 places de la Residència abans de desembre de l’any 2011, i les 52 restants durant el primer trimestre de l’any 2012.

TERCER. Traslladar aquests acords al conseller de Benestar i Família i a tots els grups parlamentaris del Parlament de Catalunya.”
22.
Moció de la CUP per al compliment de les demandes del barri sobre la rambla del Far.
S’acorda:

“PRIMER. Convocar una reunió amb els veïns i veïnes del Barri de Mar, especialment els participants en les jornades de participació, per avaluar el grau de compliment i satisfacció de les obres realitzades a rambla del Far.

SEGON. Estudiar el cost, l’encaix pressupostari i la ubicació de pèrgoles, tendals o altres elements generadors d’ombra al llarg del passeig.

TERCER. Insistir davant de FECSA per a l’eliminació, canvi d’ubicació o soterrament de la torre elèctrica del capdamunt de la rambla.

QUART. Negociar amb RENFE l’obertura de l’esplanada sobre l’Arjau per a aparcament de cotxes.

CINQUÈ. Vincular totes aquestes qüestions a la disponibilitat pressupostària.”

 23.
Moció de la CUP per millorar el model de finançament local i rebutjar l’espoli fiscal.
S’acorda:

“PRIMER. Que l’Ajuntament reclami a l’Estat espanyol el no pagament dels diners reclamats per les bestretes de l’any 2009.

SEGON. Que l’Ajuntament traslladi aquesta decisió política a la Direcció General de Coordinació Financera amb les Comunitats Autònomes i les Entitats Locals.

TERCER. Que l’Ajuntament estudiï formes de reclamació judicial per evitar el pagament d’aquests diners, i que coordini aquestes accions amb els altres municipis dels Països Catalans que han expressat la mateixa reclamació.”
  24.
Moció sobre l’empresa PIVSAM.
S’acorda:
“PRIMER. Aquest Ple Municipal reconeix la tasca realitzada per la Societat Anònima Municipal PIVSAM durant els seus més de 25 anys d’història i creu en la viabilitat de l’empresa.

SEGON. Instar a l’equip de govern a seguir treballant conjuntament amb la direcció de PIVSAM per resoldre els problemes financers de l’empresa i poder renegociar les condicions dels seus pagaments per tal d’evitar el concurs de creditors.

TERCER. Instar a l’equip de govern a cercar solucions per fer la societat PIVSAM viable, prioritzant aquesta empresa municipal per davant d’altres empreses privades a l’hora d’encarregar, des de totes les regidories, projectes realitzables per PIVSAM.

QUART. Instar a l’equip de govern i a la gerència, la presidenta, el vice-president i al consell d’administració de la Societat Anònima PIVSAM a treballar per aconseguir un Pla de Viabilitat per a l’empresa que permeti conservar tots els llocs de treball actuals.”
Aquest és l’extracte dels acords adoptats en la sessió expressada a l’encapçalament, la qual cosa certifico.

El secretari acctal.

Josep Gomariz Meseguer

